Gazankulu - Wikipedia

# Gazankulu

### vanuit Wikipedia, die vrye ensiklopedie.

Gazankulu was ‘n semi-onafhanklike swart selfregerende gebied wat deur die Nasionale Party-regering geskep is.

Gazankulu is geleë in die Limpopo provinsie (vroeër die noordooste van die Transvaal provinsie). Die gebied het onder beheer van die Shangaan-Tsonga mense gekom nadat Soshangane, een van Shaka se generaals, noordwaarts gevlug het voor 1820 en sy eie koningkryk tussen Tsongas in Gazaland in Mosambiek gestig het. Na skermutselings met die Portugese in Mosambiek, het hy en sy volgelinge oor die grens gevlug en in 1895 in die Zuid-Afrikaanse Republiek gevestig.

Vlag van Gazankulu

Gazankulu het bestaan uit vier areas wat aan die Nasionale Kruger wildtuin grens en gesamentlik ongeveer 760,000 hektaar beslaan het. Die area is tipies Laeveld met gematige winters en warm somers. Besproeiing uit die Letabe- en Sabie riviere het landbou laat gedy en koring, sisal, mielies en groente word in die area verbou.

Die Nasionele Party-regering was die vernaamste finansier van die Gazankulu-regering. Die Shangaan Territoriale Gesag is daargestel in 1962 en die eerste wetgewende vergadering in 1971. Gazunkulu het ‘n self-regerende gebied geword in 1973. ‘n Hoofminister was die hoof van die uitvoerende gesag in Gazankulu bygestaan deur ‘n kabinet van sewe lede. Die parlement, of wetgewende vergadering het 68 lede gehad, waarvan 26 hoofmanne outomaties “verkies” is, 16 deur die SA regering aangewys is en ‘n verdere 26 verkies is.

Gazankulu het in 1994 sy selfregeringstatus verloor en is weer by Suid-Afrika geinkorporeer.

Apartheid-Bantoestans in Suid-Afrika |
Bophuthatswana | Ciskei | Gazankulu | KaNgwane | KwaNdebele | KwaZulu | Lebowa | QwaQwa | Transkei | Venda

Ontsluit van "http://af.wikipedia.org../../../g/a/z/Gazankulu.html"

Kategorie: Suid-Afrikaanse Bantoestans

##### Views

- Artikel
- Bespreking
- Huidige wysiging

##### Soek

##### Ander tale

- Български
- Català
- Deutsch
- English
- Español
- Suomi
- Français
- עברית
- Nederlands
- Polski
- Português
- 中文